Bucureşti, 23 ian /Agerpres/ - Ministerul Culturii şi Identităţii Naţionale are, în 2017, un buget de 766,177 milioane lei, în creştere cu 51,16% faţă de anul precedent, se arată în proiectul bugetului de stat publicat, luni, pe site-ul Ministerului Finanţelor Publice.



Potrivit sursei citate, la capitolul cheltuieli curente sunt prevăzuţi 750,253 milioane lei, în plus cu 48,30%, iar la cheltuielile de personal - 21,289 milioane lei, mai mult cu 38,65%.



Estimările bugetelor Ministerului Culturii pentru anii următori sunt: 709,147 milioane lei pentru anul 2018, 635,232 milioane lei pentru anul 2019 şi 667,478 milioane lei pentru 2020.



Pentru proiectele cu finanţare din fonduri externe nerambursabile aferente cadrului financiar 2014-2020 au fost alocaţi pentru anul acesta 20,078 de milioane de lei, până în 2020 suma rămânând aceeaşi. AGERPRES/(AS - autor: Daniel Popescu, editor: Florin Marin)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.